KOMMISSIONENS GENNEMFØRELSESAFGØRELSE (EU) 2021/781

af 10. maj 2021

om offentliggørelse af en liste med angivelse af visse CO2-emissionsværdier for hver fabrikant samt de gennemsnitlige specifikke CO2-emissioner for alle nye tunge køretøjer, der er indregistreret i Unionen, og CO2-referenceemissionerne for indberetningsperioden 2019 i medfør af Europa-Parlamentets og Rådets forordning (EU) 2019/1242

(meddelt under nummer C(2021) 3109)

(Kun den engelske, den franske, den italienske, den nederlandske, den svenske og den tyske udgave er autentiske)

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) 2019/1242 af 20. juni 2019 om fastsættelse af præstationsnormer for nye tunge køretøjers CO2-emissioner og om ændring af Europa-Parlamentets og Rådets forordning (EF) nr. 595/2009 og (EU) 2018/956 og Rådets direktiv 96/53/EF (1), særlig artikel 11, stk. 1, første afsnit, litra a), b), d) og f), og andet afsnit, og

ud fra følgende betragtninger:

(1) De gennemsnitlige specifikke CO2-emissioner for en fabrikant bør bestemmes på grundlag af data indberettet af medlemsstater og fabrikanter i medfør af Europa-Parlamentets og Rådets forordning (EU) 2018/956 (2) for så vidt angår den pågældende fabrikants køretøjer.

(2) De gennemsnitlige specifikke CO2-emissioner for alle nye tunge køretøjer, der er indregistreret i Unionen, bør bestemmes på grundlag af de data, der indberettes om køretøjer, for så vidt angår alle fabrikanter.

(3) Nul- og lavemissionsfaktoren for hver fabrikant bør bestemmes under hensyntagen til de indberettede tunge nul- og lavemissionskøretøjer, der er indberettet som sådanne.

(4) CO2-emissionsreduktionskurven og emissionskreditterne for hver fabrikant bør bestemmes på grundlag af antallet af nye tunge køretøjer, undtaget specialkøretøjer, der er indberettet som sådanne.

(5) CO2-referenceemissionerne bør bestemmes på grundlag af data indberettet i henhold til forordning (EU) 2018/956, pr. undergruppe og undtaget specialkøretøjer.

(6) Kommissionen vil muligvis være nødt til at ajourføre de data, der offentliggøres i denne afgørelse, såfremt der modtages yderligere data, der har betydning for resultaterne af de pågældende beregninger —

VEDTAGET DENNE AFGØRELSE:

Artikel 1 Gennemsnitlige specifikke CO2-emissioner for hver fabrikant De gennemsnitlige specifikke CO2-emissioner for hver fabrikant, jf. artikel 4 i forordning (EU) 2019/1242, for indberetningsperioden for år 2019 er opført i anden kolonne i tabellen i bilag I til denne afgørelse.

Artikel 2 Nul- og lavemissionsfaktor for hver fabrikant Nul- og lavemissionsfaktoren for hver fabrikant, jf. artikel 5, stk. 1, i forordning (EU) 2019/1242, for indberetningsperioden for år 2019 er opført i tredje kolonne i tabellen i bilag I til denne afgørelse.

Artikel 3 CO2-emissionsreduktionskurven og emissionskreditter for hver fabrikant CO2-emissionsreduktionskurven og emissionskreditterne for hver fabrikant, jf. artikel 7 i forordning (EU) 2019/1242, for indberetningsperioden for år 2019 er opført i henholdsvis fjerde og femte kolonne i tabellen i bilag I til denne afgørelse.

Artikel 4 Gennemsnitlige specifikke CO2-emissioner for alle nye tunge køretøjer De gennemsnitlige specifikke CO2-emissioner for alle nye tunge køretøjer, der er indregistreret i Unionen i indberetningsperioden for år 2019, som beregnet ved anvendelse af formlen i bilag I, punkt 2.7, til forordning (EU) 2019/1242, idet der tages højde for alle nye tunge køretøjer for alle fabrikanter, er: 52,75 g/tkm.

Artikel 5 CO2-referenceemissionerne CO2-referenceemissionerne, jf. artikel 1, stk. 2, i forordning (EU) 2019/1242, for perioden fra den 1. juli 2019 til den 30. juni 2020 er opført i bilag II til denne afgørelse.

Artikel 6 Denne afgørelse er rettet til følgende fabrikanter: 1) DAIMLER TRUCK AG Mercedesstr. 120 70372 Stuttgart Tyskland 2) DAF NV P.O. box 90065 5602 PT Eindhoven Nederlandene 3) Ford Otomotiv Sanayi AS Akpinar Mah. Hasan Basri Cad No 2 34885 Sancaktepe Istanbul Tyrkiet 4) Iveco Magirus-AG Nicolaus-Otto-Straße 27 89079 Ulm Tyskland 5) IVECO SPA Via Puglia 35 10156 Torino Italien 6) MAN TRUCK AND BUS SE Dachauer Str 667 80995 Munich Tyskland 7) RENAULT TRUCK SA 99 Route de Lyon 69802 Saint Priest Frankrig 8) SCANIA CV AB Vagnmakarvagen 1 15187 Södertälje Sverige 9) VOLVO TRUCK CORPORATION 40508 Göteborg Sverige

Udfærdiget i Bruxelles, den 10. maj 2021. På Kommissionens vegne Frans TIMMERMANS Ledende næstformand

(1) EUT L 198 af 25.7.2019, s. 202.

(2) Europa-Parlamentets og Rådets forordning (EU) 2018/956 af 28. juni 2018 om overvågning og indberetning af nye tunge køretøjers CO2-emissioner og brændstofforbrug (EUT L 173 af 9.7.2018, s. 1).